Roberta Pearce

Athyglisverð saga, sem gerist árið 1989 í Kaliforníu. Aðalsöguhetjan, Roberta Pearce, var þá á fimmtugsaldri, og átti tvær dætur frá fyrra hjónabandi. Roberta var leiðbeinandi í unglingaskóla. Hún dró á tálar tvo pilta í því skyni að særa þá til að myrða fráskilinn eiginkarl sinn. Aukin heldur lofaði Roberta piltunum sinni hvorri bifreiðinni og hlutdeild í líftryggingu eiginkarlsins.

Piltarnir, fimmtán vetra, létu til skarar skríða á bílstæði fyrir utan fjölbýlishús, þar sem fórnarlambið bjó. Þeir stungu karl með hnífi og hjuggu með exi – tuttugu og þrisvar sinnum. En það dugði ekki alveg til. Karli tókst að skríða upp í íbúð sína á þriðju hæð með opinn magaskurð og hníf í bakinu. Þaðan var fluttur á sjúkrahús með lífsmarki. Annar þeirra sagði við vitnaleiðslur: „Hún var öskureið. Hún sagði „hann er ekki dauður og þið fáið ekki annað tækifæri.“

Kviðdómur átti í vandræðum með að komast að samhljóma niðurstöðu. Átti að lífláta hana eða dæma í lífstíðarfangelsi fyrir morðið? Kviðdómurinn taldi Róbertu eiga málsbætur. Einn kviðdómenda, Harold Pinaire, sagði: „Þetta var skelfilegt. Hann [eiginkarlinn] yfirgaf hana fyrir aðra konu. Hún var barnlaus [í hjónabandinu]. Hún hélt, að hún væri með brjóstakrabba. Ég er viss um, að það hljóti að rugla hana í ríminu (play ... on her mind).“ Ein röksemdanna í kviðdómsumræðunni var sú, að kennarareynsla Robertu væri dýrmælt. Því ætti ekki að lífláta hana.

Roberta var á endanum dæmd til lífstíðarfangelsisvistar. Að sögn bróðurins „hafði hún ekki skilning á dómnum. ... Hún er hrædd við að fara í fangelsi. Hún sagðist hafa heyrt, að þar væri mikið um áflog.“ Piltarnir voru dæmdir til vistunar á betrunarhæli til tuttugu og fimm ára aldurs.

<https://www.latimes.com/archives/la-xpm-1990-03-24-me-484-story.html>

<https://www.latimes.com/archives/la-xpm-1990-02-21-me-873-story.html>